આજથી રજૂ થયેલી પ્રધાનમંત્રી જન ધન યોજના એ વડાપ્રધાન નરેન્દ્ર મોદીની મહત્વકાંક્ષી યોજના છે . જે તમામને બેંક એકાઉન્ટ . વીમા અને ડેબિટકાર્ડની સુવિઘા પ્રદાન કરશે . વડાપ્રધાન નરેન્દ્ર મોદીએ આ યોજનાની જાહેરાત 15 ઓગસ્ટ , 2014ના રોજ કરી હતી . આ યોજનાની જાહેરાત બાદ મોટા ભાગની સરકારી બેંક સરકારના લક્ષ્યાંકને પૂરો કરવા માટે રાત દિવસ મહેનત કરી રહી છે . આ લક્ષ્યાંક મુજબ યોજનાના પ્રથમ દિવસે જ બેંકોએ અંદાજે 1 કરોડ બેંક એકાઉન્ટ ખોલવા . આ યોજનાને જે તે રાજ્યના મુખ્યમંત્રી દ્વારા અમલમાં મૂકવામાં આવશે . વડાપ્રધાન નરેન્દ્ર મોદી સ્વયં આ યોજનાની સફળતામાં રસ લઇ રહ્યા છે . આ માટે તેમણે બેંકના 7.25 લાખ કર્મચારીઓને આ યોજનાની માહિતી આપતા ઇમેઇલ મોકલ્યા છે . આ યોજનાના લોન્ચિંગ માટે રાષ્ટ્રીય કૃત બેંકોએ ગ્રામીણ અને શહેરી વિસ્તાર થઇને 60,000 કેમ્પ લગાવ્યા છે . આ યોજનાનું લક્ષ્યાંક ઓગસ્ટ 2018 સુધીમાં એટલે કે આગામી ચાર વર્ષમાં 7.5 કરોડ લોકોને બે એકાઉન્ટની સુવિધા આપવાનો છે . આ પ્લાન અંતર્ગત વ્યક્તિઓને રૂપે ડેબિટ કાર્ડ આપવામાં આવશે . ઉપરાંત રૂપિયા 1 લાખના કવરવાળો એક્સિડેન્ટલ વીમો પણ આપવામાં આવશે . આ કવર રૂપિયા 2 લાખ સુધી વિસ્તારી શકાશે . આ સિવાય બેંકો દ્વારા દરેક ખાતાધારકને રૂપિયા 2,000 સુધીનો ઓવરડ્રાફ્ટ આપવામાં આવશે .